smcproject/ml-wiki-sentences huggingface dataset:
ഏപ്രിലിൽ ഡീഗോ , മൊണ്ടോവി , മോൺടിനെറ്റ് എന്നീ യുദ്ധങ്ങൾ ജയിച്ച് പീഡ്മോൺടിനെ യുദ്ധത്തിൽ നിന്നു പിന്മാറാൻ   നിർബന്ധിതയാക്കി .
ലോധിയുദ്ധത്തിലും(മെയ് 10) ഓസ്ട്രിയൻ സൈന്യത്തെ തോല്പിക്കാൻ നെപോളിയനു കഴിഞ്ഞു , .
ജൂലൈ നാലിന് നെപോളിയൻ മാൺടുവാ പിടിച്ചെടുക്കാനുള്ള ശ്രമങ്ങൾ ആരംഭിച്ചു .
ഓസ്ട്രിയയെ സംബന്ധിച്ചേടത്തോളം  മാൺടുവാ  വളരെയധികം തന്ത്രപാധാന്യമുള്ള പ്രവിശ്യയായിരുന്നു .
നെപോളിയനെ ഇതിൽ നിന്നു പിന്തിരിപ്പിക്കാനായി ഓസ്ട്രിയൻ സൈന്യം മറ്റു ഭാഗങ്ങളിൽ യുദ്ധം തുടങ്ങി.
പക്ഷെ കാസ്റ്റിഗ്ലിയോൺ (ഓഗസ്റ്റ് 5), റോവറേറ്റോ(സപ്റ്റമ്പർ 4) ,ബസ്സാനോ (സപ്റ്റമ്പർ 8), അർക്കോൾ (നവമ്പർ 15-17) എന്നിങ്ങനെ തുടരെത്തുടരെ വിജയങ്ങൾ നെപോളിയൻ നേടിയെടുത്തു .
1797: റിവോളി, മാൺടുവാ,  കാംപോഫോർമിയോ ഉടമ്പടി
ജനവരി 14-15നു നടന്ന  റിവോളിയുദ്ധത്തിൽ നെപോളിയനെ നേരിട്ടത് ജോസെഫ് അൽവിൻസിയുടെ നേതൃത്വത്തിലുള്ള ഓസ്ട്രിയൻ സൈന്യമാണ്.
ഫെബ്രുവരിയിൽ, ഏഴുമാസത്തെ ഉപരോധത്തിനു ശേഷം  മാൺടുവയും കീഴടങ്ങി .
ഏപ്രിലിൽ ഓസ്ട്രിയ സമാധാന ഉടമ്പടിക്ക് തയ്യാറായി.
ഉടമ്പടിയുടെ വിശദാംശങ്ങൾ തയ്യാറാക്കാൻ സമയമെടുത്തു, കാരണം ഫ്രാൻസിന്  ആഭ്യന്തരപ്രശ്നങ്ങൾ ഒതുക്കിത്തീർക്കേണ്ടിയിരുന്നു.
ഒക്റ്റോബറിലാണ് ഫ്രാൻസിനുവേണ്ടി നെപോളിയനും ഓസ്ട്രിയക്കു വേണ്ടി ലൂഡ്വിഗ് കോബെൻസൽ പ്രഭുവും കാംപോഫോർമിയയിൽ വെച്ച്  ഒപ്പു വെച്ചത് , .
ഒന്നാം സൈനികക്കൂട്ടായ്മയുടെ അന്ത്യം
കാംപോഫോർമിയോ ഉടമ്പടി ഒന്നാം സൈനികക്കൂട്ടായ്മയുടെ അന്ത്യം കുറിച്ചു.
ഉടമ്പടി പ്രകാരം ബെൽജിയവും ഓസ്ട്രിയയുടെ പലഭാഗങ്ങളും മധ്യധരണ്യാഴിയിലേയും അഡ്രിയാറ്റിക് സമുദ്രത്തിലേയും  ചില ദ്വീപുകളും ഫ്രാൻസിനു ലഭിച്ചു.
വെനീസ് നാട്ടുരാജ്യം  പരസ്പരം പങ്കിട്ടു.
പുതുതായി രൂപം കൊണ്ട  സിസ്ആൽപൈൻ റിപബ്ലിക്കും, ലൈഗൂറിയൻ റിപബ്ലിക്കും( പഴയ ജെനോവീസ് നാട്ടുരാജ്യം) സ്വതന്ത്രരാഷ്ട്രങ്ങളായി  ഓസ്ട്രിയ അംഗീകരിച്ചു.
ഫ്രഞ്ച് റിപബ്ലിക്കിന്റെ സ്വാഭാവികമായ അതിർത്തി റൈൻ നദിയാണെന്ന ഫ്രഞ്ചു വാദം ഓസ്ട്രിയ വകവെച്ചു കൊടുത്തു.
ബാസെൽ-  കാംപോ ഫോർമിയോ ഉടമ്പടികളിലൂടെ  റിപബ്ലിക്കൻ ഫ്രാൻസ് യൂറോപ് വൻകരയിലെ ശക്തികളുമായി    ഒത്തുതീർപ്പിലെത്തിയെങ്കിലും  ബ്രിട്ടനുമായുള്ള ബന്ധം മെച്ചപ്പെട്ടില്ല .
1798-99 ഈജിപ്ഷ്യൻ ആക്രമണം
ഇംഗ്ലീഷു ചനലിനപ്പുറത്ത് ഏറെക്കുറെ സുരക്ഷിതമായി നിലകൊണ്ട ബ്രിട്ടീഷു ദ്വിപസമൂഹങ്ങളെ നേരിട്ടാക്രമിക്കുന്നതിനു പകരം ബ്രിട്ടന്റെ സാമ്പത്തികഭദ്രതക്ക് മൂലകാരണമായ കിഴക്കൻ കോളണികൾ പിടിച്ചെടുക്കുകയാവും കൂടുതൽ നല്ലത് എന്ന    നെപോളിയന്റെ അഭിപ്രായത്തോട് ഡയറക്റ്ററി യോജിച്ചു.
മാത്രവുമല്ല   ഇംഗ്ലീഷ്-മൈസൂർ സൈന്യങ്ങൾ തമ്മിൽ നടന്ന  മൂന്നാം മൈസൂർ യുദ്ധത്തിൽ  ഫ്രാൻസിന്റെ സഹായം നാമമാത്രമായിരുന്നെങ്കിലും,   മൈസൂർ ഭരണാധികാരി ടിപ്പു സുൽത്താനുമായി ഇന്ത്യയിലെ ഫ്രഞ്ചു സൈന്യത്തിന് മൈത്രീബന്ധമുണ്ടായിരുന്നു.
ഈജിപ്ത് താവളമാക്കി  ഈ സൗഹൃദം  മുതലെടുത്ത് ഇന്ത്യ കീഴടക്കാനായിരുന്ന നെപോളിയന്റെ പദ്ധതി .1798 മെയ് 19-ന് നെപ്പോളിയന്റെ പട ടുളോണിൽ നിന്നു പുറപ്പെട്ടു.
നിഷ്പ്രയാസം മാൾട്ടാ ദ്വീപ് കൈയടക്കി, , ജൂലൈയിൽ ഈജിപ്ഷ്യൻ തുറമുഖമായ അലെക്സാൻഡ്രിയയിൽ എത്തി.
1798 ജൂലൈ 21 പിരമിഡ് യുദ്ധം
സൈന്യത്തിൽ ഒരു നല്ലപങ്കും വലിയ കപ്പലുകളും അലക്സാൻഡ്രിയയിൽ നിർത്തി, നെപ്പോളിയൻ ബാക്കി സൈന്യത്തോടൊപ്പം കെയ്റോയിലേക്കു നീങ്ങി.
വഴിക്കു വെച്ച് , മംലൂക്ക് സൈന്യത്തിന്റെ ആക്രമണത്തിന് ഇരയായെങ്കിലും നെപോളിയൻ അതിസമർഥമായി അവരെ പരാജയപ്പെടുത്തി .
ഈജിപ്ത് ഫ്രഞ്ച് അധീനതയിലായി.
നെപ്പോളിയൻ താവളം ഉറപ്പിക്കാനുള്ള തയ്യാറെടുപ്പുകൾ തുടങ്ങി .
1798 ഓഗസ്റ്റ്  നൈൽയുദ്ധം
ഓഗസ്റ്റ് ഒന്നിന് അപ്രതീക്ഷിതമായി ബ്രിട്ടീഷ് നാവികമേധാവി നെൽസൺ അലെക്സാൻഡ്രിയയിൽ നങ്കുരമിട്ടിരുന്ന ഫ്രഞ്ചു കപ്പലുകളെ ആക്രമിച്ചു .
ഫ്രഞ്ചു സൈന്യം ചെറുത്തു നിന്നെങ്കിലും  പതിനഞ്ചു മണിക്കൂർ നീണ്ടു നിന്ന ഏറ്റുമുട്ടലിനുശേഷം ഫ്രഞ്ചു നാവികശേഷി നാമവശേഷമായി .
നെപോളിയനും സൈന്യവും  പുറത്തു കടക്കാൻ വഴിയില്ലാതെ ഈജിപ്തിൽ  അകപ്പെട്ടു പോയി.
ഈയവസരം മുതലെടുത്ത്   ബ്രിട്ടൻ ഫ്രഞ്ചു റിപബ്ലിക്കിനെതിരെ യൂറോപ്പിൽ  സൈനികനീക്കങ്ങൾ തുടങ്ങി.
മാത്രമല്ല റഷ്യയേയും തുർക്കി സുൽത്താനേയും സിറിയൻ ഭരണാധികാരിയേയും നെപോളിയനെതിരെ  പ്രകോപിപ്പിക്കാൻ ബ്രിട്ടനു കഴിഞ്ഞു .
1799 ജനവരി-മെയ് :-സിറിയയിലേക്ക് ഈജിപ്ത്- സിറിയ കിടപ്പ്
1799 ജനവരി ആദ്യത്തിൽ,എൽ അറിഷ് എന്ന അതിർത്തി പട്ടണം സിറിയൻ സേന പിടിച്ചടുത്തതറിഞ്ഞ്     നെപ്പോളിയന്റെ സൈന്യം ഈജിപ്ത്- സിറിയൻ അതിർത്തിയിലേക്കു നീങ്ങി .
എൽ അറീഷ് തിരിച്ചു പിടിച്ചശേഷം ഫ്രഞ്ചു സൈന്യം വടക്കോട്ടു  ഗാസ ലക്ഷ്യമാക്കി മുന്നേറി.
അവിടെ താവളമടിച്ചിരുന്ന ശത്രുസൈന്യത്തെ പരാജയപ്പെടുത്തി.
പക്ഷെ അപകടങ്ങൾ ഇരട്ടിക്കുകയായിരുന്നു.
ഇംഗ്ലീഷു നാവികസേന മധ്യധരണ്യാഴിയിലും തുർക്കിയുടേയും റഷ്യയുടേയും സൈന്യങ്ങൾ  തീരപ്രദേശങ്ങളിലും ജാഗ്രതയോടെ കാവൽ നിന്നു .
സൗഹൃദരഹിതമായ മരുഭൂപ്രദേശങ്ങൾ താണ്ടി, വളരെ കഷ്ടപ്പെട്ട് ഫ്രഞ്ചു സൈന്യം മാർച്ച്  3-ന് തീരപ്പട്ടണമായ  ജാഫയിലെത്തി.
അവിടെ താവളമടിച്ചിരുന്ന തുർക്കി സൈന്യവുമായി അതിഘോരമായ ഏറ്റുമുട്ടലുണ്ടായി.
യുദ്ധത്തടവുകാരെ ഇരു ചേരികളും നിർദ്ദയം കശാപ്പു ചെയ്തു.
യുദ്ധത്തിൽ നിർണായകവിജയം ഇരു കക്ഷികൾക്കും  അവകാശപ്പെടാനായില്ല.
സിറിയയുടെ ശക്തി കേന്ദ്രമായിരുന്ന  അക്ര് കോട്ടയിലേക്ക് മുന്നേറാൻ  നെപോളിയൻ നിശ്ചയിച്ചു .
ഇതിനകം പട്ടാളക്കാമ്പുകളിൽ  മാരകമായ പ്ലേഗു  പടർന്നു പിടിച്ചു .
കോട്ടക്കു പുറത്തുള്ള തുർക്കി സൈന്യത്തെ  നെപ്പോളിയന്റെ സൈന്യത്തിനു പരാജയപ്പെടുത്താനായി.
പക്ഷെ കോട്ട കീഴടക്കാനായില്ല .
60 ദിവസത്തെ ഉപരോധം നിഷ്ഫലമായശേഷം  ഫ്രഞ്ചു സൈന്യം കെയ്റോയിലേക്കു തിരികെപ്പോന്നു , .
1799ജൂലൈ 25- അബുകീർ യുദ്ധം
തുർക്കി-മാമുലെക്, സൈന്യങ്ങൾ ബ്രിട്ടീഷ് -റഷ്യൻ നാവിക സൈന്യങ്ങളുടെ അകമ്പടിയോടെ അബുകീർ  തീരത്തിറങ്ങിയതറിഞ്ഞ്, നെപോളിയനും സൈന്യവും കെയ്റോയിൽ നിന്ന് പുറപ്പെട്ടു ,.
അതിശീഘ്രവും ആകസ്മികവുമായ ആക്രമണത്തിലൂടെ  വമ്പിച്ച ശത്രുസൈന്യത്തെ തോല്പിക്കാൻ നെപോളിയനു കഴിഞ്ഞു , .
എങ്കിലും ഓഗസ്റ്റിൽ ഇന്ത്യയിലേക്കുള്ള പദ്ധതി ഉപേക്ഷിച്ച് നെപ്പോളിയൻ പാരിസിലേക്കു മടങ്ങി.
കാരണം ഫ്രാൻസിലെ റിപബ്ലിക്കൻ ഭരണകൂടം അതിസങ്കീർണമായ രാഷ്ട്രീയപ്രതിസന്ധികളെ  അഭിമുഖീകരിക്കുന്ന സമയമായിരുന്നു അത്.
1798-1800 അമേരിക്കൻ കോളണികളുമായുള്ള സംഘർഷം
ബ്രിട്ടന്റെ   മേൽക്കോയ്മക്കെതിരായുള്ള അമേരിക്കൻ കോളണികളുടെ സ്വാതന്ത്യസമരത്തിൽ (1775-1783 ), ഫ്രാൻസ് അമേരിക്കൻ പക്ഷത്തായിരുന്നു.
ബ്രിട്ടനുമായി കാലകാലമായി നിലനിന്നുവന്ന ശത്രുത കൊണ്ടും  ആ അടുത്തകാലത്ത്  സപ്തവത്സരയുദ്ധത്തിൽ പിണഞ്ഞ നാശനഷ്ടങ്ങൾക്ക് പ്രതികാരം  ചെയ്യാനുമായിട്ടാണ്  ലൂയി പതിനാറാമന്റെ  ഫ്രാൻസ്  അമേരിക്കക്ക്  സാമ്പത്തിക സഹായവും സൈനികസഹായവും  നല്കിയത്.
ഫ്രാൻസിന്റെ സഹായം കോളണികളുടെ വിജയത്തിന്റെ നിർണായകഘടകമായിരുന്നു.
അമേരിക്കൻ കോളണികളും ഫ്രാൻസും തമ്മിൽ സഖ്യക്കരാറുകൾ ഉണ്ടായി 1783-ലെ പാരിസ് ഉടമ്പടിയിലൂടെയാണ് കോളണികളുടെ സ്വാതന്ത്യം ബ്രിട്ടൻ അംഗീകരിച്ചു കൊടുത്തത് .
അമേരിക്കൻ കോളണികൾക്ക് ഉദാരമായി സഹായം ചെയ്തതുകൊണ്ട് ഫ്രാൻസിന് കാര്യമായ നേട്ടങ്ങളൊന്നും ഉണ്ടായില്ലെന്നു മാത്രമല്ല  അമിതമായ ഋണബാദ്ധ്യതകൾ ഉണ്ടാവുകയും ചെയ്തു.
ഈ ഋണബാദ്ധ്യതകൾ ഫ്രഞ്ചു വിപ്ലവത്തിനു കാരണമായെന്നും പറയപ്പെടുന്നു.
1792-ൽ ലൂയി പതിനാറാമൻ ഗില്ലോട്ടിന് ഇരയായി.
1794-ൽ  അമേരിക്കൻ കോളണികൾ ബ്രിട്ടനുമായി  വാണിജ്യക്കരാറിലേർപ്പെട്ടു.
ജേ കരാർ എന്നറിയപ്പെട്ട ഈ കരാറനുസരിച്ച്  ആംഗ്ലോ-ഫ്രഞ്ച് സംഘർഷങ്ങളിൽ  അമേരിക്ക നിഷ്പക്ഷത പാലിക്കണമെന്ന നിബന്ധനയുണ്ടായിരുന്നു .
ഫ്രാൻസുമായി മുമ്പുണ്ടായിരുന്ന  സൗഹൃദക്കരാർ ലൂയി പതിനാറാമനുമായിട്ടായിരുന്നെന്നും , രാജാവില്ലാതെ വന്ന സ്ഥിതിക്ക് ആ കരാറിന് സാധുതയില്ലെന്നുമായിരുന്നു  അമേരിക്കയുടെ നിലപാട്.
ഇത്  ഫ്രഞ്ചു റിപബ്ലിക്കിനെ  രോഷം കൊള്ളിച്ചു.
അമേരിക്കയുമായി പ്രത്യക്ഷമായ യുദ്ധം പ്രഖ്യപിച്ചില്ലെങ്കിലും ഇരു രാജ്യങ്ങളിലേയും  നാവികസേനകൾ പലയിടത്തും വെച്ച് ഏറ്റുമുട്ടി.
ഒടുവിൽ നെപോളിയൻ ഒന്നാം കൗൺസിലായി അധികാരമേറ്റ ശേഷം,1800 സപ്റ്റമ്പർ 30നു നടന്ന ഉടമ്പടിയലൂടെ ഇരു രാജ്യങ്ങളും പരസ്പര ധാരണയിലെത്തി രണ്ടാം സൈനികക്കൂട്ടായ്മ ഒസ്ട്രാഷ് യുദ്ധം പശ്ചാത്തലം  ഒസ്ട്രാഷ് യുദ്ധം 1799 March
1798-അവസാനഘട്ടങ്ങളിൽ കാപോഫോർമിയ ഉടമ്പടിയിൽ വിള്ളലുകൾ ഏർപ്പെട്ടു തുടങ്ങിയിരുന്നു.
ഓസ്ട്രിയയേയും റഷ്യയേയും ഉൾക്കൊള്ളിച്ചുകൊണ്ടുള്ള പുതിയൊരു കൂട്ടായ്മക്ക് രൂപം കൊടുക്കാൻ ബ്രിട്ടനും പരിശ്രമിച്ചു , .
റഷ്യയുമായുള്ള കൂട്ടായ്മ ആദ്യം  നെപോളിയനെതിരെ ഈജിപ്തിൽ പ്രാവർത്തികമായി.
ബ്രിട്ടൻ  ഓസ്ട്രിയയെ സ്വാധീനിച്ചത്  സാമ്പത്തികസഹായം നല്കിയാണ്.
വായ്പക്കരാറിലെ പ്രധാന നിബന്ധനകളിലൊന്ന്  ബ്രിട്ടന്റെ അറിവോ സമ്മതമോ ഇല്ലാതെ ഓസ്ട്രിയ ഫ്രഞ്ചു റിപ്പബ്ലിക്കുമായി യാതൊരുവിധ ഒത്തുതീർപ്പും നടത്തുകയില്ല എന്നായിരുന്നു .
1799-ന്റെ തുടക്കത്തിൽ ഓസ്ട്രിയൻ സൈന്യം  ആൽപ്സ് ചുരങ്ങൾ വഴി  ഇറ്റലിയിലേക്കു നീങ്ങി .
ഈ നീക്കത്തെ  ഫ്രഞ്ച് ജനറൽ ജോർഡാന്റെ നേതൃത്വത്തിലുള്ള പട്ടാളം തടഞ്ഞു .
ഓസ്ടിയൻ-ഇറ്റാലിയൻ പട്ടാളങ്ങൾ വീണ്ടും കൂട്ടുചേരുന്നതിനുള്ള സാഹചര്യങ്ങൾ ഒഴിവാക്കാനായിട്ടായിരുന്നു ഈ നടപടി.
ഓസ്ട്രിയൻ പട്ടാളമേധാവി ആർച്ച് ഡ്യൂക് ചാൾസ്   ഒസ്ട്രാഷിൽ വെച്ച് ഫ്രഞ്ചു സൈന്യത്തെ പരാജയപ്പെടുത്തി .
റഷ്യൻ ജനറൽ സുവാറോവിന്റെ സൈന്യം ഇറ്റലിയിലെ പല പ്രവിശ്യകളും കീഴ്പെടുത്തി , .
ഓസ്ട്രാഷ്- ഈജിപ്ഷ്യൻ വിജയങ്ങൾ കൂട്ടായ്മയെ ശക്തിപ്പെടുത്തി.
1799 Aug.-Nov.
ആംഗ്ലോ-റഷ്യൻ പരാജയങ്ങൾ
കല്ലാൻട്സൂഗ്, ആൺഹെം, ക്രാബ്ബെൻഡം, ബെർഗൻ, അൽക്മർ,  കാസ്ട്രികം  എന്നിവിടങ്ങളിൽ വെച്ചു നടന്ന പോരുകളിൽ സഖ്യകക്ഷികൾത്ത് ചെറിയ നേട്ടങ്ങങ്ങൾ ഉണ്ടായെങ്കിലും ഒടുവിൽ  റിപബ്ലിക്കൻ സൈന്യം വിജയം നേടിയെടുത്തു , .
അതേ സമയത്ത് നവമ്പർ ഒമ്പതിന്  ഫ്രാൻസിൽ  നെപോളിയൻ  കൗൺസിൽ  മുഖ്യനായി പദവിയേറ്റു.
1800  മാരംഗോ(ജൂൺ 14), ഹോൺലിൻഡൻ(ഡിസമ്പർ 3)  യുദ്ധങ്ങൾ
ഫീൽഡ് മാർഷൽ ക്രേയുടെ കീഴിൽ  ഓസ്ട്രിയൻ സൈന്യം മൂന്നായി പിരിഞ്ഞ് ഒരു വിഭാഗം മെയിനിലും മറ്റൊരു വിഭാഗം ടൈറോളിലും   മൂന്നാമത്തേത് ഇവ രണ്ടിനുമിടക്കായി ബ്ലാക് ഫോറസ്റ്റിലും നിലകൊണ്ടു.
ഫ്രഞ്ചു സൈന്യവും മൂന്നായി പിരിഞ്ഞ് സ്വിസ് പ്രവിശ്യകളിലും, റൈൻ നദിയുടെ കിഴക്കെ കരയിൽ ഉടനീളവും കിഴക്കൻ-വടക്കു കിഴക്കൻ അതിർത്തിയിലുമായിൽ  നിലയുറപ്പിച്ചു , .
ഏപ്രിലിൽ ജനറൽ മെലാസിന്റെ നേതൃത്വത്തിൽ  ഓസ്ട്രിയൻ സൈന്യം വീണ്ടും ആൽപ്സിനപ്പുറത്ത് ജെനോവയിലേക്കു നീക്കമാരംഭിച്ചു .
അലെസ്സാൻഡ്രിയയിൽ താവളമടിച്ച ഓസ്ട്രിയൻ സൈന്യത്തെ നെപോളിയന്റേയും ഡിസൈയുടേയും  ഫ്രഞ്ചു  സൈന്യം  വളഞ്ഞു.
മാരംഗോ എന്ന സ്ഥലത്തു വെച്ച്  ഇരു സൈന്യങ്ങളും ഏറ്റുമുട്ടി .
പന്ത്രണ്ടു മണിക്കൂർ നീണ്ടു നിന്ന പോരാട്ടത്തിൽ ഓസ്ട്രിയൻ സൈന്യം വലിയ നാശനഷ്ടങ്ങളോടെ പരാജയം സമ്മതിച്ചു പിന്മാറി , .
ഫ്രഞ്ചു സൈനിക മേധാവി ഡിസൈ യുദ്ധക്കളത്തിൽ വെച്ച് മരിച്ചു .
ഓസ്ട്രിയ യുദ്ധം നിറുത്തലിനുള്ള ചർച്ചക്ക് തയ്യാറായെങ്കിലും സംഗതികൾ നീട്ടിക്കൊണ്ടു പോയി .
ബ്രിട്ടന്റെ സമ്മതമില്ലാതെ  കരാറിലൊപ്പുവെക്കാൻ ഓസ്ട്രിയക്ക് കഴിയുമായിരുന്നില്ല .
ശൈത്യകാലം തുടങ്ങിയാൽ, മഞ്ഞു വീഴ്ച കാരണം  ആൽപ്സ്  ദുർഗമമാവുമെന്നും       ഫ്രഞ്ചു സൈന്യത്തിന്  ഓസ്ട്രിയയിലെത്താൻ ആവില്ലെന്നായിരുന്നു ഓസ്ട്രിയയുടെ കണക്കുകൂട്ടൽ .
എന്നാൽ ആ കണക്കുകൂട്ടലുകൾ തെറ്റിച്ചുകൊണ്ട് മോറോയുടെ നേതൃത്വത്തിൽ ഫ്രഞ്ചു സൈന്യം ഡിസമ്പറിൽ  ഹോൺലിൻഡനിലെത്തി  ഓസ്ട്രിയൻ സൈന്യത്തെ നിശ്ശേഷം പരാജയപ്പെടുത്തി .
1801 മാർച്ച് ഈജിപ്ത് 1801 മാർച്ച്  അലെക്സാൻഡ്രിയാ യുദ്ധം സൈനിക നീക്കങ്ങൾ
1799 ഓഗസ്റ്റിൽ നെപോളിയൻ തിടുക്കപ്പെട്ട്  പാരിസിലേക്കു പോയതില്പിന്നെ ഈജിപ്തിലെ ഫ്രഞ്ചുസൈന്യത്തിന്റെ നില മോശമായിരുന്നു.
ഈ അവസരം മുതലെടുക്കാനായി  ബ്രിട്ടീഷ് സൈന്യം കൂടുതൽ യുദ്ധക്കോപ്പുകളോടെ അലെക്സാൻഡ്രിയയിലെത്തി.
മേജർ അബെർക്രോംബിയുടെ നേതൃത്വത്തിലുള്ള ബ്രിട്ടീഷു സേന ഫ്രഞ്ചു സൈന്യത്തെ പരാജയപ്പെടുത്തി, ഈജിപ്ത് കൈവശപ്പെടുത്തി .
രണ്ടാം സൈനികക്കൂട്ടായ്മയുടെ അന്ത്യം 1801 ഫെബ്രുവരി ലൂണെവിൽ ഉടമ്പടി
1801 ഫെബ്രുവരി 9-ന് ഓസ്ട്രിയയും ഫ്രാൻസും ലൂണെവിൽ ഉടമ്പടിയിൽ ഒപ്പു വെച്ചു.
ഇതനുസരിച്ച്  ഫ്രാൻസിന്റെ അതിർത്തി റൈൻ നദിയാണെന്ന് ഓസ്ട്രിയ അംഗീകരിച്ചു.
, കാംപോപോർമിയ കരാർ പൂർണമായും പാലിക്കുമെന്ന് ഉറപ്പു നല്കി,     ജർമൻ പ്രവിശ്യകൾ കൈയൊഴിഞ്ഞു,  ബറ്റാവിയ, ഹെൽവെറ്റിയ ലിഗ്വാറിയ,  സിസ്ആൽപൈൻ, റിപബ്ലിക്കുകളെ അംഗീകരിച്ചു.
യൂറോപ് 1801
റഷ്യ,പ്രഷ്യ, സ്വീഡൻ, ഡെന്മാർക്ക്  എന്നീ രാജ്യങ്ങൾ ഫ്രാൻസുമായി   വാണിജ്യ-സൗഹൃദ ബന്ധങ്ങൾ(League  of Armed Neutrality)  സ്ഥാപിച്ചതിനെതിരായി ബ്രിട്ടീഷു നാവികപ്പട ഉപരോധം ആരംഭിച്ചു .
ഫ്രാൻസിന് അനുകൂലമായ  [റഷ്യൻ-പ്രഷ്യൻ-ഡാനിഷ് -സ്വീഡിഷ്] കൂട്ടായ്മയിൽ പിളർപ്പുകളുണ്ടാക്കുന്നതിന്റെ   ഭാഗമായാണ്  1801 ഏപ്രിലിൽ  കോപ്പൻഹേഗൻ തുറമുഖത്ത് നങ്കുരമിട്ടിരുന്ന ഡാനിഷ്-സ്വീഡിഷ്   യുദ്ധക്കപ്പലുകളെ അഡ്മിറൽ നെൽസൺന്റെ നേതൃത്വത്തിലുള്ള   ബ്രിട്ടീഷ്  നാവികസൈന്യം തകർത്തുതരിപ്പണമാക്കിയത് .
സ്വീഡിഷ് -ഡാനിഷ് ഭരണാധികാരികളുമായി  ബ്രിട്ടൻ വെടിനിർത്തൽ  കരാറിലൊപ്പുവെച്ചു.
ഇത് റഷ്യയെ പ്രകോപിപ്പിച്ചേക്കുമെന്നും ആംഗ്ലോ-റഷ്യൻ സംഘർഷത്തിന് കാരണമായേക്കുമെന്നും ബ്രിട്ടന് ആശങ്കയുണ്ടായിരുന്നു .
1802 മാർച്ച്  അമിയേ ഉടമ്പടി
നിഷ്പക്ഷരാഷ്ട്രങ്ങളായിരുന്ന ഡെൻമാർക്കിനേയും സ്വീഡനേയും ബ്രിട്ടീഷ് നാവികപ്പട ആക്രമിച്ചത് യൂറോപ്പിലാകമാനം വിദ്വേഷമുയർത്തി.
ബ്രിട്ടീഷു ജനതക്കും ഇത്  അരോചകമായി.
യൂറോപ്പിൽ സമാധാനവും ശാന്തിയും നിലനിർത്താനായി  നെപോളിയൻ സൗഹൃദ പ്രസ്താവം മുന്നോട്ടു വെച്ചപ്പോൾ ബ്രിട്ടൻ വഴങ്ങി .
ഫ്രാൻസ്, ബ്രിട്ടൻ, ബറ്റാവിയ, സ്പെയിൻ എന്നീ രാജ്യങ്ങൾ ഒപ്പു വെച്ചു , .
ഫ്രാൻസ് എല്ലാ യൂറോപ്യൻ രാജ്യങ്ങളുമായും സൗഹൃദം സ്ഥാപിച്ചതോടെ  രണ്ടാം സൈനികക്കൂട്ടായ്മയും   അവസാനിച്ചു.
അമിയേ ഉടമ്പടിയിലെ പ്രധാന ഉപാധി  ഫ്രാൻസും  ബ്രിട്ടനും മാൾട്ടയിൽ നിന്ന് ഒഴിഞ്ഞുപോകണമെന്നായിരുന്നു.
ബ്രിട്ടൻ അർധമനസ്സോടെ ഇതിനു സമ്മതിച്ചെങ്കിലും അതിനുള്ള നടപടികളൊന്നും എടുത്തില്ല .
പിന്നീട്  പല കാരണങ്ങളും ചൂണ്ടിക്കാട്ടി 1803 മെയ്  18-ന് ബ്രിട്ടൻ ഫ്രാൻസിനോട് യുദ്ധം പ്രഖ്യാപിച്ചു .
തുടർച്ച: നെപോളിയന്റെ യുദ്ധങ്ങൾ
ലൂണെവിൽ- അമിയേ സമാധാന ഉടമ്പടികൾ ഫ്രാൻസിലെന്നല്ല, യൂറോപ്പിലാകമാനം ശാന്തിയും സമാധാനവും  ഉറപ്പാക്കുമെന്നായിരുന്നു പ്രതീക്ഷ.
നെപോളിയന്റെ ജനപ്രിയത അനേക മടങ്ങ്  വർദ്ധിച്ചു.
കഴിവുറ്റ ഭരണാധികാരിയും രാഷ്ട്രതന്ത്രജ്ഞനുമായ നെപോളിയൻ ആജീവനാന്തം തങ്ങളുടെ മുഖ്യ കൗണസിലറായിരിക്കണമെന്ന്  ഫ്രഞ്ചു ജനത ജനഹിതപരിശോധനയിൽ തെളിവാക്കി .
ജനപ്രതിനിധി സഭകളും ഭരണഘടന വേണ്ടവിധത്തിൽ ഭേദഗതി ചെയ്ത്  1802 ഓഗസ്റ്റിൽ നെപോളിയനെ ഈ പദവിയിലേക്കുയർത്തി .
ഇതിനുശേഷം അയൽ രാജ്യങ്ങളുമായി ഫ്രാൻസിനു പൊരുതേണ്ടി വന്ന യുദ്ധങ്ങൾ നെപോളിയന്റെ യുദ്ധങ്ങൾ എന്നറിയപ്പെടുന്നു.
Notes അവലംബം {{ cite book }} : External link in | title= ( help ) {{ cite book }} : External link in | title= ( help ) {{ cite book }} : External link in | title= ( help ) {{ cite book }} : External link in | title= ( help ) {{ cite book }} : External link in | title= ( help ) {{ cite book }} : External link in | title= ( help ) {{ cite book }} : External link in | title= ( help )
ഫ്യോർഡ് ഇംഗ്ലീഷ് വിലാസം https://ml.wikipedia.org/wiki/Fjord ഗേറഞ്ചർ ഫ്യോർഡ് , നോർവെ
ഹിമാനികളുടെ ശിഥിലീകരണം മൂലം ഉണ്ടാകുന്ന ആഴം കൂടിയ,ഇടുങ്ങിയ ഉൾക്കടലുകളെയാണ് ഫ്യോർഡ് എന്ന് പറയുന്നത്.
ഇവയ്ക്ക് ഫ്യാർഡ് കളെ അപേക്ഷിച്ച് ആഴം കൂടുതലും വിസ്താരം കുറവും ആയിരിക്കും.
ഇവയുടെ ചുറ്റും ചെങ്കുത്തായ ചെരിവുകൾ ഉള്ള കുന്നുകളും മലകളും കാണപ്പെടുന്നു.
ഇവ കൂടുതലായി കണ്ടുവരുന്നത് ആർട്ടിക് പ്രദേശങ്ങളിലാണ്.
ദക്ഷിണ ധ്രുവത്തിനു സമീപം ചിലിയിലും ഇവ കാണപ്പെടുന്നു.
ഫ്രങ്ക് ഫർട്ട് പുസ്തകമേള
ജോനസ്ഗുട്ടൺബർഗ് ആദ്യത്തെ അച്ചടി യന്ത്രം കണ്ടുപിടിച്ചത്  1439 ൽ ജർമ്മനിയിലെ ഫ്രാങ്ക്ഫർട്ടിൽ വച്ചാണ്.1440 കൾക്കു ശേഷം ഫ്രാങ്ക്ഫർട്ടിലെ  പുസ്തക വ്യാപാരികൾ  ഗുട്ടൺബർഗിന്റെ കണ്ടെത്തലിനോടുള്ള ആദരസൂചകമായി എല്ലാ വർഷവും പുസതകമ്ള നടത്താൻ തീരുമാനിച്ചു.
ഏകദേശം അഞ്ഞൂറു വർഷത്തിന്റെ ചരിത്രമുണ്ട് ഈ പുസതകമേളക്ക്.17-ാം നൂറ്റാണ്ടു വരെ പ്രധാന പുസ്തക പ്രദർശനങ്ങളിൽ ഒന്നായിരുന്നു ഇത്.1632 -ൽ ജർമ്മനിയിലെ മറ്റൊരു നഗരമായ ലെയ്പ്സിൽ പുതിയൊരു പുസ്തക മേളക്ക് തുടക്കം കുറിച്ചതോടെ ഇതിന്റെ ശോഭയ്ക്ക് മങ്ങലേറ്റു.1949 -ൽ രണ്ടാം ലോകയുദ്ധത്തിനു ശേഷമാണ് ആധുനിക ഫ്രാങ്ക്ഫർട്ട് മേളക്ക് തുടക്കമായത്.
മെസ്സേ ഫ്രങ്ക്ഫർട്ട് ലോകത്തിലെ ഏറ്റവും വലിയ വ്യാപാര സമുച്ചയമാണ്.
ആറ് നിലകൾ മൊത്തം 578000 സ്ക്വയർ മീറ്റർ ചുറ്റളവ്.
നൂറിലധികം രാജ്യങ്ങളിൽ നിന്ന് 7300 ൽ ആധികം പ്രസാധകരാണ് ഓരോ വർഷവും പുസ്തകങ്ങൾ അണിനിരത്തുന്നത്.
മൂന്നു ലക്ഷത്തിലധികം സന്ദർശകർ എത്തുന്നു.
ആയിരത്തോളം ബന്ധപ്പെട്ട പരിപാടികൾ അഞ്ചു ദിവസം കൊണ്ടു  നടക്കുന്നു.
ഒൻപതിനായിരത്തിലധികം മാധ്യമ പ്രവർത്തകർ ഇവിടെ എത്തുന്നു.
പുസ്തക വില്പനയല്ല,പുസ്തകങ്ങളുടെ പകർപ്പവകാശത്തിന്റെ കൊടുക്കൽ വാങ്ങലുകളാണ് ഇവിടെ നടക്കുന്നത്.
അവലംബം ↑ എൻ.ഇ സുധീർ,അതെ ലോകം വായിക്കുകയാണ്മുൻപെന്നത്തെക്കാളും,ലേഖനം,മാതൃഭൂമി ആഴ്ചപ്പതിപ്പ്,ലക്കം 48,ഫെബ്രുവരി14,2016
ഫ്രഗേറിയ നീൽജെറെൻസിസ്
തെക്ക്, തെക്കുകിഴക്കൻ ഏഷ്യയിൽ നിന്നുള്ള ഒരു കാട്ടു സ്ട്രോബെറിയാണ് ഫ്രഗേറിയ നീൽജെറെൻസിസ് .
ഇതിന്റെ കായ്‌കൾക്ക് വെള്ള മുതൽ ഇളം പിങ്ക് നിറമുണ്ട്.
രുചികരമല്ലാത്ത സ്വാദായതിനാ‍ൽ പഴത്തിന് വാണിജ്യ മൂല്യമില്ല.
കാഴ്ചയിൽ ഇത് F. moupinensis ന് സമാനമാണ്.
എല്ലാ സ്ട്രോബെറികൾക്കും 7 ക്രോമസോമുകളുടെ അടിസ്ഥാന ഹാപ്ലോയിഡ് കൗണ്ട് ഉണ്ട്.
ആകെ 14 ക്രോമസോമുകൾക്ക് 2 ജോഡി ക്രോമസോമുകളുള്ള ഫ്രഗാരിയ നീൽജെറെൻസിസ് ഡിപ്ലോയിഡ് ആണ്.
ഫ്യൂഷൻ സംഗീതം ഇംഗ്ലീഷ് വിലാസം https://ml.wikipedia.org/wiki/Fusion_(music)
രണ്ടോ അതിലധികമോ സംഗീത രൂപങ്ങൾ യോജിക്കുമ്പോൾ രൂപപ്പെടുന്ന സംഗീതത്തെ ഫ്യൂഷൻ സംഗീതം എന്ന് വിളിക്കുന്നു .
ഉദാഹരണത്തിന് റോക്ക് ആൻഡ്‌ റോൾ സംഗീതം രൂപപ്പെട്ടത് ബ്ലൂസ് , ഗോസ്പൽ , കണ്ട്രി എന്നീ സംഗീത രൂപങ്ങൾ ചേർന്നാണ്.
ഹിന്ദുസ്ഥാനി യും കർണാടക സംഗീതവും യോജിക്കുമ്പോഴും ഫ്യൂഷൻ ആകുന്നു .
പ്രധാന സ്വഭാവം സംഗീതത്തിലെ താള വ്യതിയാനങ്ങളും, നീണ്ടുനിൽക്കുന്ന മനോധർമ വായനയും ചെറിയ ചെറിയ ഭാഗങ്ങളായുള്ള ഓരോ രീതിയുടെയും അവതരണവുമാണ്
രണ്ടു രാജ്യങ്ങളുടെ സംഗീതം കൂട്ടി ഇണക്കുമ്പോൾ പലപ്പോഴും വളരെ പ്രകടമായ വ്യത്യാസം കാണാറുണ്ട്‌.
ഉദാഹരണത്തിന് അറേബ്യൻ സംഗീതവും റോക്കും, ഇന്ത്യൻ സംഗീതവും ജാസും, ജപ്പാൻ സംഗീതവും യൂറോപ്പ്യൻ സംഗീതവും.
എല്ലാ സംഗീതരീതികളും ഒന്നല്ലെങ്കിൽ മറ്റൊന്നിൽ നിന്നും ഉത്ഭവിചിട്ടുട്ടുള്ളതിനാൽ ഇവയെ പരസ്പരം മനസ്സിലാക്കുവാനും പലപ്പോഴും ബുദ്ധിമുട്ടാണ്
മണ്ണ് ഇംഗ്ലീഷ് വിലാസം https://ml.wikipedia.org/wiki/Soil മണ്ണിന്റെ വിവിധ പാളികൾ കാണിക്കുന്ന ഒരു ചിത്രം
ഭൗമോപരിതലത്തിൽ കാണുന്ന ഏറ്റവും മുകളി‍ലത്തെ പാളിയാണ്‌‍ മണ്ണ് .
വിവിധ പദാർഥങ്ങളുടെ സങ്കീർണ്ണമായ മിശ്രണമാണിത്.
പൊടിഞ്ഞ പാറകളും ജലാംശവും ഇതിൽ കാണപ്പെടുന്നു.
ഭൂസമാനഗ്രഹങ്ങളുടെ ഉപരിതലത്തിൽ കാണുന്ന സിലിക്കേറ്റ് സംയുക്തങ്ങളുടെ ശേഖരത്തെയും മണ്ണ് എന്നു വിളിക്കുന്നു.
ബാഹ്യ ലിങ്കുകൾ വിക്കിവേഴ്സിറ്റിയിൽ Soil Formation പറ്റിയുള്ള പഠന സാധനങ്ങൾ ലഭ്യമാണു് Soil pH Meter Short video explaining soil basics The Soil Water Compendium (soil water content sensors explained) Global Soil Partnership FAO Soils Portal World Reference Base for Soil Resources ISRIC – World Soil Information (ICSU World Data Centre for Soils) World Soil Library and Maps Wossac the world soil survey archive and catalogue Canadian Society of Soil Science Soil Science Society of America USDA-NRCS Web Soil Survey European Soil Portal (wiki) National Soil Resources Institute UK Plant and Soil Sciences eLibrary Copies of the reference 'Soil: The Yearbook of Agriculture 1957' in multiple formats
മണ്ണ് മലിനീകരണം ഇംഗ്ലീഷ് വിലാസം https://ml.wikipedia.org/wiki/Soil_contamination Excavation showing soil contamination at a disused gasworks in England.
Part of a series on Pollution Air pollution Acid rain Air quality index Atmospheric dispersion modeling Chlorofluorocarbon Exhaust gas Haze Indoor air Internal combustion engine Global dimming Global distillation Ozone depletion Particulates Persistent organic pollutant Smog Aerosol Soot Volatile organic compound Biological pollution Biological hazard Genetic pollution Introduced species ( Invasive species ) Electromagnetic pollution Light Ecological light pollution Overillumination Radio spectrum pollution Natural pollution Ozone Radium and radon in the environment Volcanic ash Wildfire Noise pollution Transportation Land Water Air Rail Sustainable transport Urban Sonar Marine mammals and sonar Industrial Military Abstract Noise control Radiation pollution Actinides Bioremediation Depleted uranium Fission product Nuclear fallout Plutonium Poisoning Radioactivity Uranium Electromagnetic radiation and health Radioactive waste Soil pollution Agricultural pollution Herbicides Manure waste Pesticides Land degradation Bioremediation Defecation Electrical resistance heating Guideline values Phytoremediation Solid waste pollution Biodegradable waste Brown waste Electronic waste Battery recycling Food waste Green waste Hazardous waste Biomedical waste Chemical waste Construction waste Lead poisoning Mercury poisoning Toxic waste Industrial waste Lead smelting Litter Mining Coal mining Gold mining Surface mining Deep sea mining Mining waste Uranium mining Municipal solid waste Garbage Nanomaterials Plastic pollution Microplastics Packaging waste Post-consumer waste Waste management Landfill Thermal treatment Space pollution Satellite Thermal pollution Urban heat island Visual pollution Air travel Clutter (advertising) Traffic signs Overhead power lines Vandalism War pollution Chemical warfare Herbicidal warfare ( Agent Orange ) Nuclear holocaust ( Nuclear fallout - nuclear famine - nuclear winter ) Scorched earth Unexploded ordnance War and environmental law Water pollution Agricultural wastewater Diseases Eutrophication Firewater Freshwater Groundwater Hypoxia Industrial wastewater Marine debris Monitoring Nonpoint source pollution Nutrient pollution Ocean acidification Oil spill Pharmaceuticals Freshwater salinization Septic tanks Sewage Septic tanks Pit latrine Shipping Stagnation Sulfur water Surface runoff Turbidity Urban runoff Water quality Misc Lists Diseases Law by country Most polluted cities Treaties
മണ്ണ് മലിനീകരണം അല്ലെങ്കിൽ ഭൂമി മലിനീകരണം സംഭവിക്കുന്നത് സെനോബയോട്ടിക് (മനുഷ്യനിർമ്മിത) രാസവസ്തുക്കളുടെ സാന്നിധ്യം അല്ലെങ്കിൽ പ്രകൃതിദത്തമായ മണ്ണിന്റെ പരിതസ്ഥിതിയിലെ മറ്റ് വ്യതിയാനങ്ങൾ മൂലമാണ്.
വ്യാവസായിക പ്രവർത്തനങ്ങൾ, കാർഷിക രാസവസ്തുക്കൾ അല്ലെങ്കിൽ മാലിന്യങ്ങൾ തെറ്റായി നീക്കം ചെയ്യൽ എന്നിവ മൂലമാണ് ഇത് സാധാരണയായി സംഭവിക്കുന്നത്.
പെട്രോളിയം ഹൈഡ്രോകാർബണുകൾ, പോളി ന്യൂക്ലിയർ ആരോമാറ്റിക് ഹൈഡ്രോകാർബണുകൾ (നാഫ്തലീൻ, ബെൻസോ(എ) പൈറീൻ എന്നിവ പോലുള്ളവ), ലായകങ്ങൾ, കീടനാശിനികൾ, ലെഡ് , മറ്റ് ഘനലോഹങ്ങൾ എന്നിവയാണ് ഉൾപ്പെടുന്ന ഏറ്റവും സാധാരണമായ രാസവസ്തുക്കൾ.
വ്യാവസായികവൽക്കരണത്തിന്റെ അളവും രാസവസ്തുക്കളുടെ തീവ്രതയുമായി മലിനീകരണം ബന്ധപ്പെട്ടിരിക്കുന്നു.
മണ്ണിന്റെ മലിനീകരണത്തെക്കുറിച്ചുള്ള ആശങ്ക പ്രധാനമായും ആരോഗ്യപരമായ അപകടങ്ങളിൽ നിന്നാണ്.
മലിനമായ മണ്ണുമായുള്ള നേരിട്ടുള്ള സമ്പർക്കം, മലിന വസ്തുക്കളിൽ നിന്നുള്ള നീരാവി, അല്ലെങ്കിൽ മണ്ണിനുള്ളിലും താഴെയുമുള്ള ജലവിതരണത്തിന്റെ ദ്വിതീയ മലിനീകരണം എന്നിവയിൽ നിന്നാണ്.
മലിനമായ മണ്ണിന്റെ സ്ഥലങ്ങളുടെ മാപ്പിംഗും തത്ഫലമായുണ്ടാകുന്ന ശുചീകരണവും സമയമെടുക്കുന്നതും ചെലവേറിയതുമായ ജോലികളാണ്.
കൂടാതെ ജിയോളജി, ഹൈഡ്രോളജി, കെമിസ്ട്രി, കമ്പ്യൂട്ടർ മോഡലിംഗ്, പരിസ്ഥിതി മലിനീകരണത്തിൽ ജിഐഎസ് എന്നിവയിൽ വൈദഗ്ദ്ധ്യം ആവശ്യമാണ്.
വടക്കേ അമേരിക്കയിലും പടിഞ്ഞാറൻ യൂറോപ്പിലും മലിനമായ ഭൂമിയുടെ വ്യാപ്തി നന്നായി അറിയാം.
ഈ പ്രദേശങ്ങളിലെ പല രാജ്യങ്ങൾക്കും ഈ പാരിസ്ഥിതിക പ്രശ്നം തിരിച്ചറിയാനും കൈകാര്യം ചെയ്യാനും നിയമപരമായ ചട്ടക്കൂടുണ്ട്.
വികസ്വര രാജ്യങ്ങളിൽ ചിലത് കാര്യമായ വ്യാവസായികവൽക്കരണത്തിന് വിധേയമായിട്ടും കർശനമായി നിയന്ത്രിക്കപ്പെടുന്നില്ല.
അവലംബം Panagos, P., Van Liedekerke, M., Yigini, Y., Montanarella, L. (2013) Contaminated Sites in Europe: Review of the Current Situation Based on Data Collected through a European Network .
Journal of Environmental and Public Health In Press.
doi:10.1155/2013/158764 പുറംകണ്ണികൾ Soil pollution എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Portal for soil and water management in Europe Independent information gateway originally funded by the European Commission for topics related to soil and water, including contaminated land, soil and water management.
European Soil Portal: Soil Contamination At EU-level, the issue of contaminated sites (local contamination) and contaminated land (diffuse contamination) has been considered by:  European Soil Data Centre (ESDAC).
Article on soil contamination in China Arsenic in groundwater Book on arsenic in groundwater by IAH's Netherlands Chapter and the Netherlands Hydrological Society
മണ്ണൊലിപ്പ് ഇംഗ്ലീഷ് വിലാസം https://ml.wikipedia.org/wiki/Soil_Erosion മണ്ണൊലിപ്പ്
ഭൂമിയുടെ ഉപരിതലത്തിലെ ഫലപുഷ്ടിയുള്ള മണ്ണായ മേൽമണ്ണ് 6 മുതൽ 9 ഇഞ്ച് വരെ കനമുള്ളതാണ്.
മേൽമണ്ണ് അതിന്റെ പൂർവസ്ഥാനത്തുനിന്ന് ഇളകി മറ്റൊരിടത്തേയ്ക്ക് നീക്കപ്പെടുന്ന പ്രക്രിയയാണ് മണ്ണൊലിപ്പ് .
മഴയും കാറ്റും ആണ് മണ്ണൊലിപ്പിന്റെ പ്രധാനകാരണങ്ങൾ.
വർദ്ധിച്ച മഴ, കാലയളവ്, ഒഴുക്ക് ജലത്തിന്റെ വേഗത, ഭൂമിയുടെ ചരിവ് എന്നിവ മണ്ണൊലിപ്പിനെ സ്വാധീനിയ്ക്കുന്ന ഘടകങ്ങളാണ്.
വിവിധതരം മണ്ണൊലിപ്പ് ഷീറ്റ് മണ്ണൊലിപ്പ്
മഴത്തുള്ളികൾ മണ്ണിൽ പതിയ്ക്കുമ്പോൾ മണ്ണിന് ഇളക്കം സംഭവിച്ച് മണൽതരിയെ വെള്ളത്തിന്റെ ഒഴുക്കിൽ മാറ്റപ്പെടുന്നു.
ചരിവ് ഭൂമിയുടെ എല്ലാഭാഗത്തുനിന്നും നേരിയ കനത്തിൽ മേൽമണ്ണ് ഒലിച്ചുപോകുന്നു.
ഇതാണ് ഷീറ്റ് മണ്ണൊലിപ്പ്.
ഇത് ഭൂമിയുടെ ഫലപുഷ്ടിയേയും അതുവഴി വിളവിനേയും പ്രതികൂലമായി ബാധിയ്ക്കുന്നു.
നീർച്ചാൽ മണ്ണൊലിപ്പ്
ഷീറ്റ് മണ്ണൊലിപ്പിന്റെ അടുത്ത ഘട്ടമാണ് നീർച്ചാൽ മണ്ണൊലിപ്പ്.
ചരിവുഭൂമികളിൽ ചരിവിന് അനുകൂലമായി നിരവധി നീർച്ചാലുകൾ ഉണ്ടാകുന്നു.
ക്രമേണ ഭൂമിയിൽ അങ്ങിങ്ങായി മണ്ണ് മുറിച്ചുമാറ്റപ്പെടുന്നു.
ഗള്ളി മണ്ണൊലിപ്പ്
മഴക്കാലത്തുണ്ടാകുന്ന നീർച്ചാലുകൾ ക്രമേണ വലിയ ചാലുകളായി മാറുന്നു.
നല്ല മഴസമയത്ത് ഇത്തരം ചാലുകളുടെ പാർശ്വഭാഗങ്ങളിൽ നിന്നും മണ്ണിടിഞ്ഞ് താഴെ വീണ് ഒഴുകിപ്പോകുന്നു.
കാലക്രമേണ ഭൂമി കൃഷിയ്ക്കുപയുക്തമല്ലാതായിത്തീരും.
ഇത് വെള്ളപ്പൊക്കത്തിന് കാരണമാകുന്നു.
നദീതട മണ്ണൊലിപ്പ്
മഴക്കാലത്ത് ജലാശയങ്ങളുടെ പാർശ്വഭാഗങ്ങൾ ശക്തിയായ വെള്ളപ്പാച്ചിൽ വഴി ഇടിഞ്ഞുവീഴുന്നു.
തത്‌ഫലമായി ജലാശയങ്ങളുടെ ഗതി മാറുന്നു.
വെള്ളപ്പൊക്കം വ്യാപകമാവുന്നു.
കടലോര മണ്ണൊലിപ്പ്
മഴക്കാലത്തും അന്തരീക്ഷത്തിൽ സാരമായുണ്ടാകുന്ന മർദ്ദവ്യത്യാസവും കടലോരം ആക്രമിയ്ക്കപ്പെടുന്നതിൻ കാരണമാകുന്നു.
തത്‌ഫലമായി കടൽത്തീരത്തെ മണ്ണ് ഒലിച്ചുപോകുന്നു.
മണ്ണ് സൂര്യതാപീകരണം ഈ ലേഖനം സൂര്യതാപീകരണം എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
( അഭിപ്രായം പ്രകടിപ്പിക്കുക ) മണ്ണ് സൂര്യതാപീകരണം(soil solarization)
തികച്ചും രാസമുക്തമായ രീതിയിൽ, മണ്ണ് വഴി വ്യാപിക്കുന്ന കീടങ്ങളെയും രോഗങ്ങളെയും സൂര്യരശ്മി ഉപയോഗിച്ചുകൊണ്ട് മണ്ണിന്റെ താപനില ഉയർത്തി നിയന്ത്രിക്കുന്ന പ്രക്രിയയാണ് മണ്ണ് സൂര്യതാപീകരണം .
വർഷത്തിലെ ഉയർന്ന ചൂടുള്ള മാസമാണ് ഇതിനായി തിരഞ്ഞെടുക്കുന്നത്.
നനഞ്ഞ മണ്ണ് പ്രകാശം കടത്തിവിടുന്ന പോളിത്തീൻ ഷീറ്റുകൊണ്ട്  പൊതിഞ്ഞ് നാലു  മുതൽ ആറ് ആഴ്ചയോളം നേരിട്ടുള്ള സൂര്യപ്രകാശം ഏൽപ്പിക്കുക.
ശരിയായ രീതിയിൽ ചെയ്യുകയാണെങ്കിൽ മുകളിലെ ആറിഞ്ചോളം കനത്തോളം മണ്ണിന്റെ താപനില ഉയരുന്നതായികാണുന്നു, ഇത്  ചെയ്യുന്നത് സ്ഥലത്തെയും ആശ്രയിച്ചിരിക്കും.
പ്ലാസ്റ്റിക് ഷീറ്റ് സൂര്യരശ്മിയിലെ ഊർജ്ജത്തെ മണ്ണിൽ പിടിച്ചു  നിർത്തിക്കൊണ്ട്  12 - 8  ഇഞ്ച്  ആഴത്തിലുള്ള മണ്ണിന്റെ  താപനില ഉയർത്തി മണ്ണിലുള്ള കളയുടെ  വിത്തിനെയും രോഗാണുക്കളെയും വീരയും കീടങ്ങളുടെ മുട്ടയും നശിപ്പിക്കുന്നു .
സൂര്യതാപീകരണം വഴി മണ്ണിന്റെ താപനില പരമാവധി 72°C- 90°C വരെ, 2 ഇഞ്ച്  ആഴത്തിലും 32°C -37°C വരെ,  8 ഇഞ്ച് ആഴത്തിലും ഉയർന്നു കാണപ്പെടുന്നു.
മണ്ണ് സൂര്യതാപീകരണം മണ്ണ് സൂര്യതാപീകരണം ചെയ്യുന്ന രീതി
തുറസ്സായ നിഴൽ കുറഞ്ഞ സ്ഥലമാണ് സൂര്യതാപീകരണം ചെയ്യാൻ തിരഞ്ഞടുക്കുന്നത്.
തൈനടാനുള്ള നഴ്‌സറി തവരണ ഉണ്ടാകാനായാലും പോട്ടിംഗ് മിക്ച്ചർ ഉണ്ടാകാനായാലും ആദ്യംത താവരണ ഉണ്ടാക്കി അതിലെ കബും കല്ലും എടുത്തു കളഞ്ഞ മണ്ണ് നിരപ്പാക്കി സൂര്യതാപീകരണം ചെയ്യാൻ ഉപയോഗികാം.
മണ്ണിലേക്ക്‌ ഇടാൻ ഉദ്ദേശിക്കുന്ന ജൈവ വളo സൂര്യതാപീകരണം ചെയ്യുന്നതിന് മുമ്പേ മണ്ണിൽ ഇളകി ചേർക്കേണ്ടതാണ് ഇത് ജൈവവളത്തിലെ കളയുടെ വിത്തിനെയും രോഗാണുക്കളേയും നശിപ്പിക്കുന്നു.